CELEX: 32017D1767
Language: hr
Date: 2017-09-25 00:00:00
Title: Provedbena odluka Vijeća (EU) 2017/1767 od 25. rujna 2017. o ovlašćivanju Ujedinjene Kraljevine, u skladu s člankom 19. Direktive 2003/96/EZ, da primjenjuje snižene razine oporezivanja na pogonska goriva koja se troše na otocima Vanjskih i Unutrašnjih Hebrida, Sjevernim otocima (Northern Isles), otocima estuarija rijeke Clyde i otočju Scilly

28.9.2017   
            
            
               HR
            
            
               Službeni list Europske unije
            
            
               L 250/69
            
         PROVEDBENA ODLUKA VIJEĆA (EU) 2017/1767
   od 25. rujna 2017.
   o ovlašćivanju Ujedinjene Kraljevine, u skladu s člankom 19. Direktive 2003/96/EZ, da primjenjuje snižene razine oporezivanja na pogonska goriva koja se troše na otocima Vanjskih i Unutrašnjih Hebrida, Sjevernim otocima (Northern Isles), otocima estuarija rijeke Clyde i otočju Scilly
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (1), a posebno njezin članak 19.,
   uzimajući u obzir prijedlog Europske komisije,
   budući da:
   
               (1)
            
            
               Dopisom od 16. rujna 2016. Ujedinjena Kraljevina zatražila je ovlaštenje za primjenu snižene stope trošarine na plinsko ulje i bezolovni benzin u skladu s člankom 19. Direktive 2003/96/EZ („Direktiva”) na otocima Vanjskih i Unutrašnjih Hebrida, Sjevernim otocima (Northern Isles), otocima estuarija rijeke Clyde (koji su svi smješteni nasuprot škotskoj obali) te na otočju Scilly (koje je smješteno nasuprot jugozapadnoj obali Engleske). Ujedinjena Kraljevina dostavila je dodatne informacije 16. prosinca 2016.
            
         
               (2)
            
            
               Na tim područjima cijene plinskog ulja i bezolovnog benzina više su od prosječnih cijena u ostatku državnog područja Ujedinjene Kraljevine, zbog čega su lokalni potrošači goriva u nepovoljnom položaju. Te su razlike u cijenama prouzročene dodatnim jediničnim troškovima povezanima s geografskim položaem otoka, njihove niske gustoće naseljenosti te isporuke relativno malih količina goriva.
            
         
               (3)
            
            
               Sniženje poreza neće premašiti razinu koja je nužna kako bi se nadoknadili dodatni jedinični troškovi koje snose potrošači u dotičnim geografskim područjima.
            
         
               (4)
            
            
               Snižene stope trošarine bit će iznad najnižih razina utvrđenih člankom 7. Direktive.
            
         
               (5)
            
            
               S obzirom na otočni karakter područjâ na koje se primjenjuje te na umjereno sniženje stopa mjera neće prouzročiti dodatne vožnje čija je jedina svrha opskrba pogonskim gorivom.
            
         
               (6)
            
            
               Prema tome, mjera je prihvatljiva u pogledu pravilnog funkcioniranja unutarnjeg tržišta i potrebe da se osigura pošteno tržišno natjecanje te je sukladna politikama Unije u području zdravstva, okoliša, energetike i prometa.
            
         
               (7)
            
            
               U svjetlu članka 19. stavka 2. Direktive proizlazi da svako ovlaštenje u skladu s tim člankom mora biti strogo vremenski ograničeno. Kako bi se dotičnim poduzećima i potrošačima pružio dostatan stupanj sigurnosti, ovlaštenje se odobrava na razdoblje od šest godina. Ovom se Odlukom ne dovodi u pitanje primjena pravila Unije o državnim potporama,
            
         DONIJELO JE OVU ODLUKU:
   Članak 1.
   Ujedinjena Kraljevina ovlašćuje se za primjenu sniženih stopa oporezivanja na bezolovni benzin i plinsko ulje koji se upotrebljavaju kao pogonsko gorivo na svim otocima Vanjskih i Unutrašnjih Hebrida, Sjevernom otočju (Northern Isles), otocima estuarija rijeke Clyde i otočju Scilly.
   Sniženje nacionalne razine oporezivanja bezolovnog benzina i plinskog ulja ne smije biti veće od dodatnog troška pri maloprodaji na tim geografskim područjima u usporedbi s prosječnim troškom pri maloprodaji u Ujedinjenoj Kraljevini te ne smije iznositi više od 50 GBP na 1 000 litara proizvoda.
   Članak 2.
   Ova se Odluka primjenjuje od 1. studenoga 2017. te prestaje važiti 31. listopada 2023.
   Članak 3.
   Ova je Odluka upućena Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 25. rujna 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  SL L 283, 31.10.2003., str. 51.